Sampo Ranta

Sampo Ranta (sündinud 31. mail 2000 Naantalis) on Soome jäähokimängija, kes mängib ründajana NHL-i klubis Colorado Avalanche.

Hooajal 2015–16 mängis ta Austrias Salzburgi EC Red Bulli noortevõistkonnas. Seejärel suundus Ranta Põhja-Ameerikasse. Aastatel 2016–2018 mängis ta United States Hockey League'i klubis Sioux City Musketeers. Hooajal 2018–19 asus ta mängima Minnesota Ülikooli jäähokimeeskonnas.

2018. aastal valis Avalanche ta NHL-i draftis 78. valikuna.https://www.eliteprospects.com/player/375954/sampo-ranta  (vaadatud 4.6.2021) 2021. aasta aprillis sõlmis ta Avalanche'iga kolmeaastase lepingu."Avalanche Signs Sampo Ranta". nhl.com. 4.4.2021. Vaadatud 4.6.2021 Seejärel asus ta mängima American Hockey League'is Avalanche'i noorteklubis Colorado Eagles, saades 14 liigamänguga kirja neli väravat ja kolm väravasöötu. NHL-is debüteeris Ranta 30. mail 2021 Stanley karika teise ringi kohtumises Vegas Golden Knightsi vastu."Ranta Continues Memorable Season with NHL Debut". nhl.com. 1.6.2021. Vaadatud 4.6.2021

2018. aastal tuli Ranta Soome kuni 18-aastaste koondisega omavanuste maailmameistriks. 2020. aastal sai ta Soome kuni 20-aastaste koondisega juunioride maailmameistrivõistlustel neljanda koha.

 Viited 

 Välislingid 
 Sampo Ranta NHL.com lehel
 Sampo Ranta hockeydb.com lehel

Kategooria:Soome jäähokimängijad
Kategooria:Colorado Avalanche'i mängijad
Kategooria:Sündinud 2000